**Unntatt offentlighet jf. offl § 13 fvl §13**

**Skikkethetsvurdering – skjema for tvilsmelding**

Melding om tvil om en student er skikket for yrket vedkommende utdanner seg til, blir gjort med hjemmel i forskrift om skikkethetsvurdering i høyere utdanning § 9 og lov om universiteter og høgskoler § 4-10 (6).

Alle som er i kontakt med studenter kan levere inn tvilsmelding. Flere kan også levere tvilsmelding sammen. Den som leverer tvilsmelding blir ikke regnet som part i saken.

Tvilsmeldinga må være grunngitt for at den skal bli behandlet. Det er mulig å sende inn tvilsmelding anonymt, men slike meldinger er vanskelige for skolen å behandle. For å sikre best mulig opplysning av saken, er det viktig at vi får navn og kontaktinformasjon til den eller de som sender tvilsmelding. Om du har spørsmål om dette, ta kontakt med institusjonsansvarleg på campus.

Tvilsmeldingen skal leveres til institusjonsansvarlig på den campusen studenten tilhører, eller sendes til Høgskulen på Vestlandet v/ institusjonsansvarlig på den aktuelle campusen, postboks 7030, 5020 Bergen. Tvilsmelding skal ikke sendes på e-post.

**Institusjonsansvarlige:**

* Campus Bergen: Jeanette Haukeland Bakke
* Campus Sogndal og Førde: Linda Hallandvik
* Campus Stord og Haugesund: Åshild Havnerås

**Melding om tvil**

|  |  |
| --- | --- |
| Studenten sitt navn: | Studium og kull |
| Hvem som melder saken:  |
| Jeg kjenner studenten slik:  |
| Er studenten orientert om at tvilsmelding er sendt? (sett kryss)Ja …… Nei …… |
| **Begrunnelse for tvilsmeldingen: (Skriv som vedlegg)*** Knytt tvilsmelding med begrunnelse opp mot kriteriene for skikkethetsvurdering i forskrift om skikkethetsvurdering §§ 3 eller 4 (Se baksiden av skjemaet)
* Vær mest mulig konkret om hva som har skjedd, når/hvor det skjedde, og hvem som var til stede.
 |

**Signatur:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Dato:** \_\_\_\_\_\_\_\_\_\_\_\_\_

**§ 3 Vurderingskriterier for lærer- og spesialpedagogiske utdanninger**

En student er uskikket i utdanningene som nevnt i § 1 nr. 1, 2, 24 og 26 dersom ett eller flere av følgende kriterier er oppfylt:

a) studenten viser manglende vilje eller evne til omsorg og til å lede læringsprosesser for barn, unge og voksne i samsvar med mål og retningslinjer for barnehagens og skolens virksomhet.

b) studenten viser manglende vilje eller evne til å ha oversikt over hva som foregår i en barnegruppe eller klasse og ut fra dette skape et miljø som tar hensyn til barn, unge og voksnes sikkerhet og deres psykiske og fysiske helse.

c) studenten unnlater å ta ansvar som rollemodell for barn, unge og voksne i samsvar med mål og retningslinjer for barnehagens og skolens virksomhet.

d) studenten viser manglende vilje eller evne til å kommunisere og samarbeide med barn, unge og voksne.

e) studenten har problemer av en slik art at han/hun fungerer svært dårlig i forhold til sine omgivelser.

f) studenten viser for liten grad av selvinnsikt i forbindelse med oppgaver i studiet eller kommende yrkesrolle.

g) studenten viser manglende vilje eller evne til å endre uakseptabel adferd i samsvar med veiledning.

h) studenten viser truende eller krenkende atferd i studiesituasjonen.

**§ 4. Vurderingskriterier for logoped-, helse- og sosialfagutdanningene og tolkeutdanning i tegnspråk**

En student er uskikket i utdanningene som nevnt i § 1 nr. 3 til og med 22, 25 og 27 dersom ett eller flere av følgende kriterier er oppfylt:

a) studenten viser manglende vilje eller evne til omsorg, forståelse og respekt for elever, pasienter, klienter eller brukere.

b) studenten viser manglende vilje eller evne til å samarbeide og til å etablere tillitsforhold og kommunisere med elever, pasienter, klienter, brukere, pårørende og samarbeidspartnere.

c) studenten viser truende eller krenkende atferd i studiesituasjonen.

d) studenten misbruker rusmidler eller tilegner seg medikamenter på ulovlig vis.

e) studenten har problemer av en slik art at han/hun fungerer svært dårlig i forhold til sine omgivelser.

f) studenten viser for liten grad av selvinnsikt i forbindelse med oppgaver i studiet og kommende yrkesrolle.

g) studenten viser uaktsomhet og uansvarlighet som kan medføre risiko for skade av elever, pasienter, klienter eller brukere.

h) studenten viser manglende vilje eller evne til å endre uakseptabel adferd i samsvar med veiledning.